Αυτό το λήμμα αφορά το **τμήμα καλαθοσφαίρισης γυναικών** της Ελευθερίας Μοσχάτου.  Για τον ευρύτερο σύλλογο, δείτε: Α.Ο. Ελευθερία Μοσχάτου.    


Ο **Αθλητικός Όμιλος Ελευθερία Μοσχάτου** είναι ελληνικό αθλητικό σωματείο που δραστηριοποιείται στην περιοχή του Μοσχάτου στην Αθήνα. Επίσημο έτος ίδρυσής του είναι το 1973 και οι αθλητές του αγωνίζονται με χρώματα το μπλε, το λευκό και συμπληρωματικά το μαύρο.

Το τμήμα γυναικείας καλαθοσφαίρισης του συλλόγου διατηρεί τόσο ομάδα ενήλικων γυναικών, όσο και ακαδημίες νεαρών ηλικιακά αθλητριών. Νομικά έχει τη μορφή ερασιτεχνικού σωματείου. Ως έδρα χρησιμοποιεί το Δημοτικό Κλειστό Γυμναστήριο του Μοσχάτου, χωρητικότητας 330 καθήμενων θεατών.

Ιστορική αναδρομή
-----------------

### Το νταμπλ του 2004

Η ομάδα καλαθοσφαίρισης γυναικών της Ελευθερίας Μοσχάτου, αγωνιζόμενη στα πλαίσια του τοπικού πρωταθλήματος της Ε.Σ.ΚΑ. Νότιας Αττικής, αναδείχτηκε Πρωταθλήτρια και Κυπελλούχος γυναικών την άνοιξη του 2004. Την επόμενη περίοδο ανήλθε στην Α2 Εθνική Κατηγορία (Όμιλος Νότου), όπου και αγωνίστηκε για πέντε περιόδους.

### Στην Α2 Εθνική Κατηγορία (2004-2009)

Στην παρθενική της περίοδο στην Α2 Εθνική, 2004-05, η Ελευθερία τοποθετήθηκε στον Όμιλο Νότου, τον οποίο συνέθεταν 12 ομάδες. Ο απολογισμός της πρώτης της χρονιάς ήταν 9 νίκες και 13 ήττες. Βρέθηκε να ισοβαθμεί με το Γ.Σ. Περιστερίου, απέναντι στον οποίο υπερείχε βάσει των μεταξύ τους αποτελεσμάτων, και τελικά κατετάγη στην 8η θέση της τελικής βαθμολογίας. Την ίδια χρονιά έλαβε χώρα και η πρώτη παρουσία της ομάδας στο θεσμό του Κυπέλλου Ελλάδος, στα πλαίσια του οποίου έδωσε 3 παιχνίδια και πιο συγκεκριμένα στην Α' Φάση. Στο πρώτο απέκλεισε το Φιλαθλητικό Ζωγράφου με σκορ 71-45. Στη συνέχεια νίκησε τον Παγχιακό με σκορ 50-65, για να υποκύψει τελικά στην 3η Αγωνιστική όπου και έχασε με μεγάλη διαφορά (67-32) από τον Άρη Θήβας.

Την επόμενη χρονιά, 2005-06, οι Όμιλοι της Α2 Εθνικής φιλοξένησαν 14 ομαδες. Το σωματείο του Μοσχάτου τερμάτισε και πάλι σχετικά χαμηλά στη βαθμολογία και πιο συγκεκριμένα στη 10η θέση. Το ισοζύγιο αποτελεσμάτων του ήταν 10 νίκες και 16 ήττες, ενώ δεν παρατηρήθηκε ισοβαθμία. Σε ό,τι αφορά το Κύπελλο Ελλάδος, υποχρέωσε σε ήττα το Περιστέρι στην Α' Φάση με σκορ 67-44. Στη Β' Φάση, ωστόσο, γνώρισε την ήττα με σκορ 63-74 από τον Γ.Α.Σ. Κομοτηνή με συνέπεια να αποκλειστεί από τη συνέχεια της διοργάνωσης.

Την αγωνιστική περίοδο 2006-07 η Ελευθερία σημείωσε την καλύτερη επίδοση της πενταετίας αυτής στα Εθνικά Πρωταθλήματα, κλείνοντας τη χρονιά στην 6η θέση του τελικού βαθμολογικού πίνακα. Ο απολογισμός της χρονιάς ήταν 16 νίκες και 10 ήττες, ενώ τον Όμιλο συνέθεσαν και πάλι 14 ομάδες. Η ομάδα συμμετείχε επιπλέον σε δύο αγώνες για το Κύπελλο. Στην μεν Α' Φάση υποχρέωσε σε ήττα τους Κυρίαρχους Παλαιάς Κοκκινιάς με σκορ 56-79, στη δε Β' Φάση ηττήθηκε με τη σειρά της από τον Απόλλωνα Πτολεμαΐδας με σκορ 41-52.

Την επόμενη περίοδο, 2007-08, η απόδοση της ομάδας του Μοσχάτου κυμάνθηκε χονδρικά στα ίδια επίπεδα με αποτέλεσμα να συγκεντρώσει 13 νίκες και 13 ήττες. Την ίδια συγκομιδή είχε και ο Γ.Σ. Αγίας Παρασκευής, απέναντι στον οποίο όμως η Ελευθερία βρέθηκε να υπερτερεί. Στην τελική βαθμολογική κατάταξη βρέθηκε μία θέση χαμηλότερα από την προηγούμενη χρονιά, δηλαδή στην 7η σε σύνολο 14 ομάδων. Στο Κύπελλο η πορεία της τερματίστηκε πρόωρα εφόσον έχασε στην πρεμιέρα με σκορ 64-47 από το Δ.Α.Σ. Άνω Λιοσίων.

Τη χρονιά 2008-09 η πορεία της ομάδας στην Α2 Εθνική έλαβε τέλος εφόσον η απόδοσή της παρουσίασε κάμψη. Ολοκλήρωσε τις αγωνιστικές της υποχρεώσεις στη 12η θέση της τελικής βαθμολογίας, έχοντας σημειώσει 8 νίκες σε 26 αγώνες. Στη διοργάνωση του Κυπέλλου Ελλάδος δεν κατάφερε να ξεπεράσει την 1η Αγωνιστική όπου και έχασε με σκορ 44-49 από την Αμαρυλλίδα Βριλησσίων.

### Επιστροφή στο Τοπικό Πρωτάθλημα (2009-2015)

Έχοντας επιστρέψει πλέον στα πλαίσια του Πρωταθλήματος της Α' Κατηγορίας Γυναικών της Ε.Σ.ΚΑ.Ν.Α. η Ελευθερία Μοσχάτου ξεκίνησε μάλλον αδύναμα, τερματίζοντας στην πρώτη φάση του έτους 2009-10 στην 8η θέση του Ομίλου της με ισοζύγιο 3 νίκες και 13 ήττες.. Στη δεύτερη φάση, στον Όμιλο που θα καθόριζε τις θέσεις 9 έως 17, έκλεισε τον κύκλο της στην 5η θέση, κατά συνέπεια στη 13η θέση στο σύνολο του Πρωταθλήματος.

Την επόμενη αγωνιστική περίοδο, 2010-11, κατά τη Β' Φάση οι 18 ομάδες του γυναικείου Πρωταθλήματος χωρίστηκαν σε 3 Ομίλους δυναμικότητας βάσει των αποτελεσμάτων της Α' Φάσης. Η Ελευθερία τοποθετήθηκε στον τρίτο Όμιλο, αυτόν της χαμηλότερης δυναμικότητας, ολοκληρώνοντας τη χρονιά στη 16η θέση του τελικού συνολικού βαθμολογικού πίνακα.

Τη χρονιά 2011-12 επέστρεψε το σύστημα βάσει του οποίου μετά την ολοκλήρωση της Α' Φάσης οι ομάδες χωρίστηκαν σε δύο γκρουπ δυναμικότητας. Η Ελευθερία βρέθηκε αυτή τη φορά στον «Όμιλο των Ισχυρών», κλείνοντας την κανονική περίοδο στην 8η θέση. Πέρασε επιτυχώς στη διαδικασία των Play-offs όπου και διασταυρώθηκε με τον πρωτοπόρο και μετέπειτα Πρωταθλητή, Φάρο Κερατσινίου. Το εισιτήριο για την τετράδα θα έδιναν οι δύο νίκες, τις οποίες ο Φάρος πήρε διαδοχικά, με 53-39 και 24-53, με αποτέλεσμα να τερματιστεί εκεί η πορεία της Ελευθερίας στο Πρωτάθλημα.

Την επόμενη χρονιά, 2012-13, ο σύλλογος βελτιώθηκε αγωνιστικά και βρέθηκε στην 3η θέση της βαθμολογικής κατάταξης της κανονικής περιόδου, περνώντας για δεύτερη συνεχόμενη χρονιά στα Play-offs. Ακολούθησαν δύο νικηφόρα παιχνίδια (40-50, 59-48) απέναντι στην ομάδα της Αργυρούπολης, με αποτέλεσμα η Ελευθερία να προκριθεί στη σειρά των Τελικών του πρωταθλήματος, όπου αντιμετώπισε με μειονέκτημα έδρας το Παλαιό Φάληρο. Εκεί, σε δύο αμφίρροπους αγώνες, ηττήθηκε δύο φορές (56-54, 53-48), χάνοντας την ευκαιρία να επιστρέψει στην Α2 Εθνική. Την ίδια χρονιά η ομάδα του Μοσχάτου προκρίθηκε στο Τελικό του Κυπέλλου Γυναικών της Ε.Σ.ΚΑ.Ν.Α. επικρατώντας στον Ημιτελικό της Προοδευτικής Νεολαίας με σκορ 51-29. Κυπελλούχος της χρονιάς, ωστόσο, αναδείχθηκε η Αργυρούπολη που νίκησε την Ελευθερία με σκορ 62-53.

Κατά την αγωνιστική περίοδο 2013-14 η Ελευθερία παρουσίασε την ίδια δυναμική ολοκληρώνοντας τις αγωνιστικές της υποχρεώσεις στη 2η θέση του βαθμολογικού πίνακα, πίσω μόνο από την αήττητη Δάφνη Αγίου Δημητρίου. Στα πλαίσια των Play-offs αντιμετώπισε αρχικά την ομάδα του Προφήτη Ηλία Πειραιά απέναντι στην οποία επικράτησε δύο φορές σε τρεις αγώνες (48-51 ήττα εντός, 35-49 νίκη εκτός, 43-34 νίκη εντός). Στους Τελικούς η Ελευθερία διασταυρώθηκε με τη Δάφνη Αγίου Δημητρίου (49-43 ήττα εκτός, 65-61 νίκη εντός, 65-54 ήττα εκτός) χάνοντας τελικά το τρόπαιο και το εισιτήριο για την Α2 Εθνική Κατηγορία.

Την ίδια χρονιά, η Ελευθερία Μοσχάτου κατέκτησε για δεύτερη φορά στην ιστορία της το Κύπελλο Γυναικών Ε.Σ.ΚΑ.Ν.Α. επικρατώντας στον τελικό της ομάδας νεανίδων του Πρωτέα Βούλας με σκορ 61-53. Πολυτιμότερη παίκτρια του αγώνα αναδείχτηκε η αθλήτρια του συλλόγου Νατάσα Κακλέα που σημείωσε 24 πόντους.

Η Ελευθερία συνέχισε να είναι υπολογίσιμη δύναμη και το 2014-15, χρονιά κατά την οποία έκλεισε την κανονική περίοδο στην 3η θέση του βαθμολογικού πίνακα. Στη διαδικασία των Play-offs διασταυρώθηκε με το Φοίνικα Πειραιά, έχοντας ανάγκη δύο νίκες για να προκριθεί στους Τελικούς. Υποφέροντας όμως από τραυματισμούς η ομάδα δεν ανταποκρίθηκε, χάνοντας δύο συνεχόμενες φορές με 55-47 και 49-63 εκτός κι εντός έδρας αντίστοιχα. Στη σειρά των Μικρών Τελικών αντιμετώπισε τον Προφήτη Ηλία απέναντι στον οποίο επίσης δεν κατάφερε να πάρει νικηφόρο αποτέλεσμα (64-52, 39-44). Με τον τρόπο αυτό τερμάτισε στην 4η θέση.

### Ανοδική πορεία (2015-2018)

#### Αγωνιστική περίοδος (2015-2016)

Η αγωνιστική περίοδος 2015-16 ξεχωρίζει στην ιστορία του συλλόγου για το γεγονός ότι σε αυτή κατέκτησε το δεύτερό του νταμπλ σε τοπικό επίπεδο, επιστρέφοντας στη συνέχεια στα εθνικά πρωταθλήματα.

Σε ό,τι αφορά τη διοργάνωση του Κυπέλλου Νότιας Αττικής η Ελευθερία ευνοήθηκε στην κλήρωση καθώς πέρασε τη «Φάση των 16» άνευ αγώνος. Στη «Φάση των 8» νίκησε εντός έδρας τις Νεανίδες του Πρωτέα Βούλας με σκορ 61-46. Στους Ημιτελικούς επικράτησε εντός έδρας απέναντι στο Φοίνικα Πειραιώς με σκορ 51-41. Στον Τελικό αναδείχθηκε νικήτρια απέναντι στις Νεανίδες του Κρόνου Αγίου Δημητρίου με σκορ 42-56. Πολυτιμότερη παίκτρια του αγώνα αναγνωρίστηκε η αθλήτρια της Ελευθερίας, Νατάσα Κακλέα.

Στην Κανονική Περίοδο του Πρωταθλήματος Νότιας Αττικής η Ελευθερία αντιμετώπισε 12 αντιπάλους σε διπλούς αγώνες. Ολοκλήρωσε τις αγωνιστικές της υποχρεώσεις στην κορυφή του βαθμολογικού πίνακα με 23 νίκες και 1 ήττα. Στους Ημιτελικούς των Play-Offs, όπου το πέρασμα στην επόμενη και τελευταία φάση καθόριζαν δύο νίκες, διασταυρώθηκε με τον Προφήτη Ηλία. Στον πρώτο μεταξύ τους αγώνα νίκησε εντός έδρας με σκορ 70-42. Επικράτησε και εκτός έδρας με σκορ 29-47 κάνοντας το επιθυμητό 2-0 στη σειρά. Στους Τελικούς, που επίσης κρίνονταν στις δύο νίκες, η ομάδα του Μοσχάτου διασταυρώθηκε με τους Κυρίαρχους Παλαιάς Κοκκινιάς με πλεονέκτημα έδρας. Στον πρώτο αγώνα, που έλαβε χώρα στο Μοσχάτο, η Ελευθερία πήρε το προβάδισμα με σκορ 54-28. Στον επαναληπτικό των Καμινίων εξασφάλισε ταυτόχρονα τον Τίτλο και την άνοδο στην Α2 Εθνική, παίρνοντας τη νίκη με σκορ 39-67.

Προπονητικό δίδυμο τη χρονιά αυτή ήταν οι Σωτήρης Τσαραπατσάνης και Γιάννης Παπαναστασίου. Κορυφαίες σκόρερ την Κανονική Περίοδο αναδείχθηκαν για λογαριασμό της Ελευθερίας η Νατάσα Κακλέα (258 πόντοι), Βίλλυ Ξεπαπαδέα (206 πόντοι) και Μαρία Ζαχαράκη (192 πόντοι). Για την ευστοχία τους στα τρίποντα διακρίθηκαν η Νατάσα Κακλέα (31), η Έλενα Σιδηροπούλου (25) και η Κατερίνα Μούλτση (23).

#### Αγωνιστική περίοδος (2016-2017)

Την αγωνιστική περίοδο 2016-17 πραγματοποιήθηκε η επιστροφή της Ελευθερίας στα γήπεδα της Α2 Εθνικής Κατηγορίας μετά από απουσία 7 ετών. Τον Όμιλο Νότου συνέθεσαν 11 σύλλογοι, κάνοντας την παραμονή στην Κατηγορία δύσκολη υπόθεση. Η Ελευθερία κατάφερε να ξεπεράσει τη δοκιμασία αυτή τερματίζοντας στην ασφαλή 5η θέση της βαθμολογικής κατάταξης. Ο απολογισμός της ήταν 12 νίκες και 8 ήττες, ενώ δεν παρατηρήθηκε ισοβαθμία.

Το προπονητικό επιτελείο τη χρονιά αυτή παρέμεινε το ίδιο. Τους περισσότερους πόντους για λογαριασμό της ομάδας συγκέντρωσε η Ξένια Χελιώτη (282 πόντοι), που είχε παράλληλα την τρίτη καλύτερη επίδοση στο σύνολο του Ομίλου. Για τη συλλογή της από εύστοχα τρίποντα (42 στον αριθμό) διακρίθηκε η Κατερίνα Σπαθάρη.

Στο θεσμό του Κυπέλλου Ελλάδος, στον οποίο επίσης επέστρεψε ο σύλλογος του Μοσχάτου, έδειξε αρκετά ανθεκτικός εφόσον αποκλείστηκε μετά από τέσσερις αγώνες. Στην Α' Φάση κατάφερε να αποκλείσει διαδοχικά τους Κυρίαρχους Παλαιάς Κοκκινιάς (εντός έδρας 59-36), την Αγία Παρασκευή (εντός έδρας 61-49)  και τα Μελίσσια (εκτός έδρας 56-62 στην παράταση, 53-53 κ.α.). Στη «Φάση των 16» το εμπόδιο του Πανιωνίου αποδείχθηκε ανυπέρβλητο, με την Ελευθερία να γνωρίζει την ήττα στην έδρα της με σκορ 49-79.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2004-05 | 2 | Α2 Εθνική | 8 | - | 9-13 | - | - |  ? | 3η - Α' Φάσης | 3 | - | - | - |
| 2005-06 | 2 | Α2 Εθνική | 10 | - | 10-16 | - | - |  ? | Β' Φάση | 2 | - | - | - |
| 2006-07 | 2 | Α2 Εθνική | 6 | - | 16-10 | - | - |  ? | Β' Φάση | 2 | - | - | - |
| 2007-08 | 2 | Α2 Εθνική | 7 | - | 13-13 | - | - |  ? | Α' Φάση | 1 | - | - | - |
| 2008-09 | 2 | Α2 Εθνική | 12 | - | 8-18 | - | - |  ? | Α' Φάση | 1 | - | - | - |
| 2016-17 | 2 | Α2 Εθνική | 5 | - | 12-8 | - | - | Ξένια Χελιώτη | Φάση των 16 | 4 | - | - | - |
| 2017-18 | 2 | Α2 Εθνική | 3 | Μπαράζ Ανόδου | 16-6 | 1-0 | - | Ξένια Χελιώτη | 2η - Α' Φάσης | 2 | - | - | - |

Πρόσωπα
-------

**Διακεκριμένες καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Μαρία Ζαχαράκη |
|  | Νατάσα Κακλέα |
|  | Κατερίνα Μούλτση |
|  | Βίλλυ Ξεπαπαδέα |
|  | Έλενα Σιδηροπούλου |
|  | Κατερίνα Σπαθάρη |
|  | Ξένια Χελιώτη |

 |  |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Πρόδρομος Ποτόσογλου | - 2009 |
|  | Γιώργος Κατσίνης | 2009 - 2010 |
|  | Άγγελος Φουντουλάκης | 2010 - 2011 |
|  | Σωτήρης Τσαραπατσάνης | 2011 - σήμερα |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2017-18, ο Α.Ο. Ελευθερία Μοσχάτου έλαβε μέρος στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Νότου, τον οποίο συγκρότησαν 12 στον αριθμό σύλλογοι. Ολοκλήρωσε τις αγωνιστικές του υποχρεώσεις στην 3η θέση του τελικού βαθμολογικού πίνακα, χωρίς να παρατηρηθεί ισοβαθμία με άλλη ομάδα. Στο αποτέλεσμα αυτό οδήγησε η συλλογή του από 16 νίκες και 6 ήττες, ενώ παράλληλα εξασφάλισε και την παραμονή του στην Κατηγορία. Κορυφαία σκόρερ για το σωματείο αναδείχθηκε η Ξένια Χελιώτη (276 πόντοι), που συμπεριλήφθηκε επίσης στη δεκάδα των παραγωγικότερων σκόρερ του Πρωταθλήματος Νότου. Για τις επιδόσεις της στα εύστοχα τρίποντα διακρίθηκε επίσης η Κατερίνα Σπαθάρη (36 τρίποντα).

Μετά την ολοκλήρωση της Κανονικής Περιόδου η Ελευθερία αγωνίστηκε σε αγώνα μπαράζ εναντίον της Αναγέννησης Νέου Ρυσίου, που είχε καταλάβει την 3η θέση στον Όμιλο Βορρά. Το παιχνίδι διεξήχθη στο ουδέτερο γήπεδο της Νέας Ιωνίας στο Βόλο. Σε αυτό νίκησε η Ελευθερία με σκορ 61-52 με αποτέλεσμα να πάρει προτεραιότητα για άνοδο στην Α1 Εθνική εφόσον προέκυπταν κενές θέσεις εκτός προγράμματος. Η αποχώρηση του Φάρου Κερατσινίου από την κορυφαία Κατηγορία, πράγματι, και η άρνηση της πρώτης επιλαχούσας Πυλαίας να την εκμεταλλευτεί, άνοιξαν το δρόμο της ανόδου στην Ελευθερία.

Την ίδια χρονιά το σωματείο του Μοσχάτου αγωνίστηκε δύο φορές στο θεσμό του Κύπελλο Ελλάδος. Στην 1η Αγωνιστική της Α' Φάσης νίκησε εντός έδρας την ομάδα του Ζωγράφου με σκορ 54-48. Εντούτοις, στη 2η Αγωνιστική ήταν η σειρά του να αποκλειστεί εκτός έδρας από το Σπόρτιγκ με σκορ 65-60 στην παράταση (55-55 κ.α.).

Έδρα του συλλόγου είναι το Δημοτικό Κλειστό Γυμναστήριο Μοσχάτου, χωρητικότητας 330 καθήμενων θεατών. Πρόεδρος του διοικητικού συμβουλίου είναι ο Άρης Δημητρίου. Καθήκοντα πρώτου προπονητή διατηρεί ο Σωτήρης Τσαραπατσάνης με άμεσο συνεργάτη τον Γιάννη Παπαναστασίου.

Παραπομπές
----------

1. 1 2  «Κλειστό Γυμναστήριο Μοσχάτου» Αρχειοθετήθηκε 2016-03-05 στο Wayback Machine. πληροφορίες στον ιστότοπο Gipeda.gr.
2. ↑  «Ένωση Σωματείων Καλαθοσφαίρισης Νότιας Αττικής», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
3. 1 2  «Aποτελέσματα Κυπέλλου ΕΣΚΑΝΑ: Ο τίτλος στην Ελευθερία Μοσχάτου!», άρθρο στον ιστότοπο WePlayBall.gr, 2 Μαρτίου 2014.
4. ↑  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Αποτελέσματα Κυπέλου», άρθρο στον ιστότοπο του ΣΠΟΡ FM, 26 Σεπτεμβρίου 2005.
7. ↑  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Το Κύπελλο Γυναικών»[*νεκρός σύνδεσμος*], άρθρο στον ιστότοπο Sport24.gr, 23 Σεπτεμβρίου 2007.
10. ↑  «Επιβλητικές νίκες», άρθρο στον ιστότοπο SentraGoal.gr, 24 Σεπτεμβρίου 2007.
11. ↑  «Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Η Πορεία ως το Final Four», άρθρο στον ιστότοπο WePlayBall.gr, 6 Φεβρουαρίου 2009.
13. ↑  «Τα αποτελέσματα στο Κύπελλο Γυναικών» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 21 Σεπτεμβρίου 2008.
14. ↑  «Τα αποτελέσματα του κυπέλλου Γυναικών», άρθρο στον ιστότοπο Gazzetta.gr, 21 Σεπτεμβρίου 2008.
15. ↑  «Αποτελέσματα ΕΣΚΑΝΑ: Ολοκληρώθηκε η πρώτη φάση», άρθρο στον ιστότοπο WePlayBall.gr, 12 Φεβρουαρίου 2010.
16. ↑  «Αποτελέσματα ΕΣΚΑΝΑ (Θέσεις 9-17): Στα πλέι οφ η Καστέλλα», άρθρο στον ιστότοπο WePlayBall.gr, 19 Απριλίου 2010.
17. ↑  «Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011.
18. ↑  «Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 1 Απριλίου 2012.
19. ↑  «Τζάμπολ στα πλέι οφ της Α' ΕΣΚΑΝΑ γυναικών» Αρχειοθετήθηκε 2016-03-05 στο Wayback Machine. άρθρο στον ιστότοπο BasketNet.gr, 5 Απριλίου 2012.
20. ↑  «Αποτελέσματα Πλέι Οφ ΕΣΚΑΝΑ: Ισοφάρισαν οι Κυρίαρχοι, «καθάρισαν» οι τρεις!», άρθρο στον ιστότοπο WePlayBall.gr, 9 Απριλίου 2012.
21. ↑  «Αποτελέσματα ΕΣΚΑΝΑ: Ώρα για πλέι οφ!», άρθρο στον ιστότοπο WePlayBall.gr, 15 Απριλίου 2013.
22. ↑  «Αποτελέσματα Πλέι Οφ ΕΣΚΑΝΑ: "Εκδίκηση" της Ελευθερίας στην Αργυρούπολη, κράτησε την έδρα το Φάληρο!», άρθρο στον ιστότοπο WePlayBall.gr, 25 Απριλίου 2013.
23. ↑  «Αποτελέσματα Πλέι Οφ ΕΣΚΑΝΑ: Στον τελικό η σούπερ Ελευθερία!», άρθρο στον ιστότοπο WePlayBall.gr, 29 Απριλίου 2013.
24. ↑  «Αποτελέσματα Πλέι Οφ ΕΣΚΑΝΑ: Πρώτο (αγχωτικό) βήμα για Α2 από το Φάληρο!», άρθρο στον ιστότοπο WePlayBall.gr, 13 Μαΐου 2013.
25. ↑  «Αποτελέσματα ΕΣΚΑΝΑ: Το Φάληρο επιστρέφει στην Α2!», άρθρο στον ιστότοπο WePlayBall.gr, 16 Μαΐου 2013.
26. ↑  «Aποτελέσματα Final-4 Κυπέλλου ΕΣΚΑΝΑ: Στον τελικό με θρίλερ ο ΑΟΝΑ, εύκολα η Ελευθερία!», άρθρο στον ιστότοπο WePlayBall.gr, 19 Απριλίου 2013.
27. ↑  «Κυπελλούχος Ε.Σ.ΚΑ.Ν.Α. ο Α.Ο.Ν.Α.» Αρχειοθετήθηκε 2017-10-15 στο Wayback Machine. άρθρο στον ιστότοπο WomenSports.gr, 21 Απριλίου 2014.
28. ↑  «Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014.
29. ↑  «Αποτελέσματα Πλέι Οφ ΕΣΚΑΝΑ: Έσπασε την έδρα ο Προφήτης, δυσκολεύτηκε η Δάφνη!», άρθρο στον ιστότοπο WePlayBall.gr, 28 Απριλίου 2014.
30. ↑  «Η Ελευθερία break στο break»[*νεκρός σύνδεσμος*], άρθρο στον ιστότοπο SportSHero.gr, 30 Απριλίου 2014.
31. ↑  «Αποτελέσματα Πλέι Οφ ΕΣΚΑΝΑ: Δεύτερη φιναλίστ η Ελευθερία!», άρθρο στον ιστότοπο WePlayBall.gr, 5 Μαΐου 2014.
32. ↑  «Πήρε κεφάλι η Δάφνη Αγίου Δημητρίου, 49-43 την Ελευθερία Μοσχάτου και 1-0 στον τελικό πλέι οφ», ανάρτηση στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 7 Μαΐου 2014.
33. ↑  «Aποτελέσματα Πλέι Οφ ΕΣΚΑΝΑ: Ζωντανή για τον τίτλο σε ματς-θρίλερ η Ελευθερία!», άρθρο στον ιστότοπο WePlayBall.gr, 11 Μαΐου 2014.
34. ↑  «Αποτελέσματα Πλέι Οφ ΕΣΚΑΝΑ: Στην Α2 Νότου η Δάφνη Αγίου Δημητρίου!», άρθρο στον ιστότοπο WePlayBall.gr, 15 Μαΐου 2014.
35. ↑  «Κύπελλο ΕΣΚΑΝΑ Γυναικών: Θρίαμβος για Ελευθερία Μοσχάτου», άρθρο στον ιστότοπο OnSports.gr, 2 Μαρτίου 2014.
36. ↑  «Κυπελλούχος ΕΣΚΑΝΑ η Ελευθερία Μοσχάτου»[*νεκρός σύνδεσμος*], άρθρο στον ιστότοπο BasketNet.gr, 2 Μαρτίου 2014.
37. ↑  «Κυπελλούχος ΕΣΚΑΝΑ γυναικών η Ελευθερία Μοσχάτου», άρθρο στον ιστότοπο SuperBasket.gr, 1 Μαρτίου 2014.
38. ↑  «Αποτελέσματα ΕΣΚΑΝΑ: Τέλειωσε η κανονική περίοδος με πρώτο τον Προφήτη!», άρθρο στον ιστότοπο WePlayBall.gr, 5 Απριλίου 2015.
39. ↑  «Αποτελέσματα Play Off ΕΣΚΑΝΑ: Μίλησε η έδρα στα πρώτα ματς!», άρθρο στον ιστότοπο WePlayBall.gr, 20 Απριλίου 2015.
40. ↑  «Αποτελέσματα Play Off ΕΣΚΑΝΑ: Στον τελικό ο Φοίνικας, ισοφάρισε ο Φάρος!», άρθρο στον ιστότοπο WePlayBall.gr, 23 Απριλίου 2015.
41. ↑  «Αποτελέσματα Play Off ΕΣΚΑΝΑ: Πρώτο βήμα για την Α2 ο Φοίνικας!», άρθρο στον ιστότοπο WePlayBall.gr, 30 Απριλίου 2015.
42. ↑  «Aποτελέσματα Play Off ΕΣΚΑΝΑ: Ισοφάρισε ο Φάρος, χάλκινο για τον Προφήτη!», άρθρο στον ιστότοπο WePlayBall.gr, 4 Μαΐου 2015.
43. 1 2 3  «Πρόγραμμα και Αποτελέσματα Κυπέλλου Γυναικών Ε.Σ.ΚΑ.Ν.Α. 2015-2016», πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής.
44. ↑  «Τελικός Κυπέλλου Γυναικών Νέα Πέραμος: Ελευθερία Μοσχάτου - Κρόνος Αγίου Δημητρίου Νεανίδες 56-42 Τελικό», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 18 Μαρτίου 2016.
45. ↑  «Α' Γυναικών: 26η Αγωνιστική», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 24 Απριλίου 2016.
46. ↑  «Α' Ημιτελικός Play-Offs Γυναικών: Ελευθερία Μοσχάτου - Προφήτης Ηλίας 70-42», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 5 Μαΐου 2016.
47. ↑  «Στον Τελικό Ελευθερία Μοσχάτου και Κυρίαρχοι», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 8 Μαΐου 2016.
48. ↑  «Γυναίκες: Έκανε το πρώτο βήμα για την Α2 η Ελευθερία Μοσχάτου, 54-28 τους Κυρίαρχους», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 12 Μαΐου 2016.
49. ↑  «Στην Α2 η Ελευθερία Μοσχάτου - Νίκησε και στο Β' Τελικό τους Κυρίαρχους 67-39», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 15 Μαΐου 2016.
50. ↑  «Α' Γυναικών: Πρωταθλήτρια η Ελευθερία Μοσχάτου - ανέβηκε στην Α2» Αρχειοθετήθηκε 2017-09-04 στο Wayback Machine. άρθρο στον ιστότοπο SportsHero.gr, 16 Μαΐου 2016.
51. ↑  «Τα στατιστικά της Κανονικής Περιόδου της Α' Γυναικών», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 24 Απριλίου 2016.
52. ↑  «Βαθμολογία και Αποτελέσματα Πρωταθλήματος Α2 Εθνικής Κατηγορίας (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
53. ↑  «Πρωταθλητής ο Φάρος που γιόρτασε την άνοδο», άρθρο στον ιστότοπο Sport24.gr, 9 Απριλίου 2017.
54. ↑  «Νικήτρια η Κουτσουνούρη στην… Ολύμπια Τιτανομαχία στις σκόρερ της Α2 γυναικών του Βορρά με διαφορά... στήθους-Πρώτη στα τρίποντα με ρεκόρ η Ταντουρόφσκα- Πάρτι η Κεχαγια στο Νότο-«Εκαψε τελικά το σπαθί» η Καμμένου» Αρχειοθετήθηκε 2019-03-24 στο Wayback Machine. άρθρο στον ιστότοπο Tsiotras.blogspot.gr, 11 Απριλίου 2017.
55. ↑  «Τα αποτελέσματα στο κύπελλο», άρθρο στον ιστότοπο της εφημερίδας «Δημοκρατική», 26 Σεπτεμβρίου 2016.
56. ↑  «Τα αποτελέσματα στο Κύπελλο Γυναικών» Αρχειοθετήθηκε 2017-08-17 στο Wayback Machine. άρθρο στον ιστότοπο BasketNet.gr, 18 Σεπτεμβρίου 2016.
57. ↑  «Προκρίθηκε στο Κύπελλο Ελλάδας γυναικών η Ελευθερία Μοσχάτου», άρθρο στον ιστότοπο Tsiotras.blogspot.com, 25 Σεπτεμβρίου 2016.
58. ↑  «Ηρακλής και Απόλλωνας προκρίθηκαν στο Κύπελλο Γυναικών» Αρχειοθετήθηκε 2016-10-01 στο Wayback Machine. άρθρο στον ιστότοπο BasketPlus.gr, 25 Σεπτεμβρίου 2016.
59. ↑  «Πρόκριση στο Κύπελλο για Φάρο Κερατσινίου και Ηρακλή» Αρχειοθετήθηκε 2016-11-13 στο Wayback Machine. άρθρο στον ιστότοπο AgapoToBasket.gr, 2 Οκτωβρίου 2016.
60. ↑  «Μελίσσια – Ελευθερία Μοσχάτου 56-62» Αρχειοθετήθηκε 2016-10-31 στο Wayback Machine. άρθρο στον ιστότοπο Thessi.gr, 2 Οκτωβρίου 2016.
61. ↑  «Θρίαμβος του Άρη στο Κύπελλο Γυναικών!», άρθρο στον ιστότοπο Sport24.gr, 9 Οκτωβρίου 2016.
62. ↑  «Το πανόραμα της Β' φάσης του Κυπέλλου Γυναικών», άρθρο στον ιστότοπο Sdna.gr, 9 Οκτωβρίου 2016.
63. ↑  «Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
64. ↑  «Η τελική κατάταξη σε πόντους και τρίποντα της Α2 γυναικών (Ομιλοι Βορρά και Νότου)», άρθρο στον ιστότοπο Tsiotras.blogspot.gr, 24 Απριλίου 2018.
65. ↑  «Στην Α1 Γυναικών τα Καλύβια – Η Ελευθερία το μπαράζ με Αναγέννηση Ρυσίου!», άρθρο στον ιστότοπο AgapoToBasket.gr, 29 Απριλίου 2018.
66. ↑  «Στην Α1 Γυναικών τα Καλύβια - Επικράτησαν με 70-47 της Α.Ε. Πυλαίας - Δεύτερη αναπληρωματική η Ελευθερία Μοσχάτου», άρθρο στον ιστότοπο Tsiotras.blogspot.com, 29 Απριλίου 2018.
67. ↑  «Η Ελευθερία Μοσχάτου στην Α1 Γυναικών» Αρχειοθετήθηκε 2018-08-06 στο Wayback Machine. άρθρο στον ιστότοπο BasketBlog.gr, 28 Ιουνίου 2018.
68. ↑  «Στην Α1 Γυναικών η Ελευθερία Μοσχάτου!»[*νεκρός σύνδεσμος*], άρθρο στον ιστότοπο SuperBasket.gr, 28 Ιουνίου 2018.
69. ↑  «Τεράστια πρόκριση για Χανιά», άρθρο στον ιστότοπο WBasket.gr, 17 Σεπτεμβρίου 2017.
70. ↑  «Τα αποτελέσματα της 1ης αγωνιστικής του Κυπέλλου Γυναικών», άρθρο στον ιστότοπο Sport24.gr, 17 Σεπτεμβρίου 2017.
71. ↑  «Στην παράταση ο Σπόρτιγκ ~ 65-60 την Ελευθερία Μοσχάτου» Αρχειοθετήθηκε 2018-08-02 στο Wayback Machine. άρθρο στον ιστότοπο SportsHero.gr, 24 Σεπτεμβρίου 2017.
72. ↑  «Πρόκριση στην παράταση για τον Σπόρτιγκ», άρθρο στον ιστότοπο Tsiotras.blogspot.com, 24 Σεπτεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Ελευθερία Μοσχάτου, επίσημος ιστότοπος του συλλόγου.
* Α.Ο. Ελευθερία Μοσχάτου, παλαιότερο επίσημο ιστολόγιο του συλλόγου που διατηρείται ως αρχείο.
* Α.Ο. Ελευθερία Μοσχάτου, επίσημος λογαριασμός στο Facebook.
* «Κλειστό Γυμναστήριο Μοσχάτου» Αρχειοθετήθηκε 2016-03-05 στο Wayback Machine. πληροφορίες στον ιστότοπο Gipeda.gr.
* «Το φωτογραφικό λεύκωμα του τελικού Κυπέλλου ΕΣΚΑΝΑ!», φωτογραφικό αφιέρωμα της κατάκτησης του Κυπέλλου Ε.Σ.ΚΑ.Ν.Α. 2014 στον ιστότοπο WePlayBall.gr, 2 Μαρτίου 2014.
* «Κυπελλούχοι Γυναικών Ε.Σ.ΚΑ.Ν.Α. 2014», φωτογραφικό αφιέρωμα στον επίσημο ιστότοπο του συλλόγου.

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α1 Εθνικής Κατηγορίας Καλαθοσφαίρισης Γυναικών 2023–2024 |
| --- |
|  |
| 0 | 
* Αθηναϊκός Βύρωνα
* Ελευθερία Μοσχάτου
* Εσπερίδες Καλλιθέας
* Εύνικος
* Ηρακλής Θεσσαλονίκης
* Νίκη Λευκάδας
* Ολυμπιακός Πειραιώς
* Παναθηναϊκός
* Π.Α.Ο.Κ.
* Π.Α.Σ. Γιάννενα
* Πρωτέας Βούλας
 |  |

 |